S-471/2022

Mál þetta, sem þingfest var fimmtudaginn 8. desember 2022 og dómtekið 9. mars 2023, er höfðað með ákæru héraðssaksóknara þann 27. október 2022, á hendur V-kk-þgf Ó-kk-þgf K-kk-þgf, [...] fyrir brot gegn valdstjórninni, með því að hafa mánudaginn 6. desember 2021 í fangageymslu á lögreglustöðinni að Hörðuvöllum 1, Selfossi, hótað lögreglumönnum nr. xxxxog xxxxx líkamsmeiðingum auk þess sem ákærði hótaði börnum lögreglumanns nr. 1913 lífláti og líkamsmeiðingum.

Telst brot þetta samkvæmt ákæru varða við 1. mgr. 106. gr. almennra hegningarlaga nr. 19/1940.

Er þess krafist að ákærði verði dæmdur til refsingar og til greiðslu alls sakarkostnaðar.

Ákærði kom fyrir dóm þann 9. mars síðastliðinn ásamt skipuðum verjanda sínum. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði margsinnis áður sætt refsingu. Þann 28. nóvember 2003 var ákærði fundinn sekur um þjófnað og eignaspjöll og honum gert að sæta fangelsi í tvo mánuði, en fullnustu refsingarinnar var frestað skilorðsbundið. Þann 10. maí 2004 var ákærði fundinn sekur um þjófnað og fíkniefnalagabrot og honum gert að sæta fangelsi í sex mánuði, en fullnustu refsingarinnar var frestað skilorðsbundið. Þann 30. júní 2004 var ákærði fundinn sekur um þjófnað, nytjastuld, skjalabrot og umferðarlagabrot og honum gert að sæta fangelsi í sjö mánuði, en fullnustu refsingarinnar var frestað skilorðsbundið. Þann 19. apríl 2010 var ákærði fundinn sekur um nytjastuld, umferðarlagabrot og fíkniefnalagabrot og honum gert að sæta fangelsi í níu mánuði. Þann 2. nóvember 2011 var ákærði fundinn sekur um fíkniefnalagabrot og honum gert að sæta fangelsi í þrjá mánuði. Þann 3. febrúar 2012 var ákærði fundinn sekur um rangar sakargiftir og umferðarlagabrot og honum gert að sæta fangelsi í tvo mánuði. Þann 29. nóvember 2016 var ákærði fundinn sekur fíkniefnalagabrot og honum gerð sekt. Þann 2. nóvember 2017 var ákærði fundinn sekur um húsbrot og eignaspjöll og honum gert að sæta fangelsi í 45 daga, en fullnustu refsingarinnar var frestað skilorðsbundið. Þann 6. júní 2018 var ákærða gerð sekt vegna fíkniefnalagabrots. Þann 1. apríl 2019 var ákærði fundinn sekur um fíkniefnalagabrot og honum gert að sæta fangelsi í 60 daga, en fullnustu refsingarinnar var frestað skilorðsbundið. Var þá dæmd upp refsing samkvæmt dómi uppkveðnum 2. nóvember 2017. Þann 22. nóvember 2019 var ákærði fundinn sekur um vopnalagabrot og honum gert að sæta fangelsi í 90 daga, en fullnustu refsingarinnar var frestað skilorðsbundið. Var ákærða þá gerður hegningarauki og dæmd upp refsing síðastgreinds dóms. Þann 19. desember 2019 var ákærði fundinn sekur um hótanir og honum gert að sæta fangelsi í fimm mánuði, en fullnustu refsingarinnar enn frestað skilorðsbundið. Var þá og dæmd upp refsing síðastgreinds dóms. Þann 3. júní 2020 var ákærði fundinn sekur um nytjastuld, eignaspjöll, skjalabrot og umferðarlagabrot, honum dæmdur hegningarauki og gert að sæta fangelsi í sex mánuði, en fullnustu refsingarinnar var frestað skilorðsbundið. Þann 12. maí 2021 var ákærði fundinn sekur um brot gegn valdstjórninni og honum gert að sæta fangelsi í átta mánuði. Var þá dæmd upp refsing síðastgreinds skilorðsdóms. Þann 7. júní 2021 hlaut ákærði dóm á Spáni vegna heimilisofbeldis og honum gert að sæta fangelsi í fjóra mánuði, en fullnustu refsingarinnar var frestað skilorðsbundið. Þann 15. júní 2021 var ákærði fundinn sekur um umferðarlagabrot, honum dæmdur hegningarauki og gerð sekt. Þann 22. október 2021 var ákærða gerð sekt vegna umferðarlagabrots. Þann 22. nóvember 2021 var ákærða gert sekt vegna umferðarlagabrots. Loks var ákærði þann 21. september 2022 var fundinn sekur um þjófnað og umferðarlagabrot og honum dæmdur hegningarauki. Var honum þá gert að sæta fangelsi í fjóra mánuði, auk þess sem honum var gerð sekt. Brot það sem ákærði er nú fundinn sekur um er framið fyrir uppkvaðningu síðastgreinds dóms og verður ákærða því nú dæmdur hegningarauki, með vísan til 78. gr. almennra hegningarlaga nr. 19/1940. Af framansögðu er ljóst á ákærði á langan og samfelldan sakarferil að baki. Þá hefur hann í tvígang áður sætt refsingu fyrir ofbeldisbrot, þar af öðru sinni vegna brots gegn valdstjórninni, auk þess sem hann hefur áður sætt refsingu vegna hótana.

Refsing ákærða er hæfilega ákveðin fangelsi í 90 daga. Að virtum sakaferli ákærða þykja ekki efni til að skilorðsbinda refsingu hans.

Með vísan til 235. gr. laga nr. 88/2008 um meðferð sakamála, með síðari breytingum, ber að dæma ákærða til greiðslu alls sakarkostnaðar, sem er þóknun skipaðs verjanda hans og þykir hæfilega ákveðin 331.452 kr., að teknu tilliti til virðisaukaskatts.

E-kk-nf K-kk-nf H-kk-nf héraðsdómari kveður upp dóm þennan.

DÓMSORÐ:

Ákærði, V-kk-nf Ó-kk-nf K-x-x, sæti fangelsi í 90 daga.

Ákærði greiði allan sakarkostnað, 331.452 krónur, sem er þóknun skipaðs verjanda, G-kk-ef S-x-x R-kk-ef lögmanns, að teknu tilliti til virðisaukaskatts.

E-kk-nf K-kk-nf H-kk-nf